# **Guide til underretninger**

**Når du skal underrette**

Det nye er, at du **ikke som tidligere skal udforme** **en skriftlig underretning** - men i stedet booke et underretningsmøde, hvor du skal medbringe de systematiske observationer og iagttagelser du har foretaget, og som har skabt en bekymring for pågældende barn eller ung. Det nye er også, at barnet eller den unge i langt højere grad end tidligere skal involveres og inddrages.

OBS: Hvis barnet allerede har en aktiv sag/modtager foranstaltninger gennem Forebyggelse Børn og Unge eller Familierådgivningen, så skal du sende en skriftlig underretning.

**Bekymring/ underretning**

* Har du som fagperson (leder, lærer, pædagog eller lign) har mistanke om, at et barn eller ung er udsat for omsorgssvigt eller ikke er i trivsel, har du pligt til at underrette kommunen. Du skal ikke længere udforme en skriftlig underretning, men i stedet medbringe dine aktuelle observationer og iagttagelser, der gør, at du er bekymret for barnet eller den unge.

**Fagperson:**

* Hvis du som fagperson er bekymret for et barn eller ung, og de forebyggende tiltag I har foretaget, ikke har haft den ønskede effekt og der er behov for et underretningsmøde, så er første skridt at inddrage familien i dette.

Du kan fx:

* I samarbejde med din leder indkalde forældrene og barnet til et fysisk møde, hvor du deler din bekymring for barnet/ den unge og de observationer der understøtter dette. Vær opmærksom på at gennemgå din bekymring grundigt med forældrene og barnet/ den unge inden mødet. I bestemmer sammen hvornår der kan bookes et underretningsmøde.
* Hvis det ikke er muligt at invitere forældrene til et fysisk møde, så kan du også aftale et mødetidspunkt sammen med forældrene og barnet/ den unge over telefonen, og så efterfølgende booke et underretningsmøde.
* Brug den eller de metoder som er naturlige i jeres organisation og hvad der giver mening for jer i den konkrete situation.

**Barnets/den unges deltagelse på underretningsmødet**

Børn og unge skal deltage i underretningsmødet, fordi både forskning og erfaring peger på, at inddragelse af barnets eget perspektiv i sin egen sag har en afgørende betydning for en bedre løsning.

Børn og unge er eksperter i deres eget liv, og de skal inddrages i beslutninger, der vedrører dem. Desuden skaber det en tryghed for barnet/ den unge, når de oplever, at de voksne omkring dem samarbejder om at løse udfordringerne.

**Forberedelse af barnet forud for underretningsmødet**

For at skabe tryghed og sikkerhed for barnet/ den unge forud for et underretningsmødet, så er det vigtig at forberede det på hvordan mødet foregår. Det er underretters opgave, i samarbejde med forældrene, at klæde barnet/ den unge på inden underretningsmødet. Det kan du eksempelvis gøre ved at:

* Fortælle barnet/den unge hvem der deltager på mødet og hvad vi skal tale om/ hvad er bekymringen
* Fortælle barnet/ den unge om dagsordenen og hvad der bliver spurgt ind til
* Fortælle vigtigheden i, at barnet/ den unge deltager på mødet, og hvad hans eller hendes rolle er
* Fortælle at det er muligt for barnet/ den unge at tage en bisidder med på mødet, som kan fortælle hans eller hendes perspektiv på situationen
* Fortælle barnet/ den unge at det altid er muligt at holde en pause undervejs i mødet, hvis der er brug for det

* **HUSK**: Forberedelse af barnet/ den unge vil altid afhænge af den konkrete situation og det enkelte barn. Tilpas derfor din forberedelse af barnet/ den unge ud fra dit kendskab til familien og barnet/ den unge.

**Hvad er vigtigt ikke at formidle**

* Undgå at love familien konkrete løsninger inden mødet, da formålet med mødet er at finde hjælpsomme løsninger i fællesskab..

**Hvad gør du bagefter?**

Når du har inddraget forældrene og barnet/ den unge i din bekymring og har fundet dato og tid for et underretningsmøde, så er du klar til at booke et underretningsmøde gennem din Outlook konto. Se en guide til bookning af underretningsmødet <http://rettidigindsats.ikast-brande.dk/>

**Hvis forældrene ikke ønsker, at du skal underrette Familierådgivningen**

* Hvis forældrene ikke er enige i, at Familierådgivningen skal underrettes, så har du forsat pligt til at underrette Familierådgivningen. Her skal du udarbejde en skriftlig underretning via Borger.dk. Hvis du [klikker her](https://www.borgeronline.dk/756/kb1072ff) så kommer du direkte til formularen.

**VIGTIG!!**

Hvis der er tale om vold eller seksuelle overgreb mod barnet eller den unge og mistanken retter sig mod forældrene, skal du straks sende en underretning til Forebyggelse – Børn og Unge på Borger.dk ([klik her](https://www.borgeronline.dk/756/kb1072ff) for at komme til formularen) – uden at inddrage forældrene først. Hvis du er i tvivl så kan du kontakte Forebyggelse på telefon: 30670407.